b'\n_START_ARTICLE_\nKirsten Prout\n_START_SECTION_\nZgodnje in osebno \xc5\xbeivljenje\n_START_PARAGRAPH_\nKirsten Prout se je rodila 28. septembra 1990 v Vancouverju, Britanska Kolumbija, Kanada, kot prva izmed dveh h\xc4\x8dera v dru\xc5\xbeini. Njeni mlaj\xc5\xa1i sestri je ime Jenn. Trenira Taekwon-do. Trenutno hodi v zadnji letnik srednje \xc5\xa1ole, po kon\xc4\x8dani srednji \xc5\xa1oli pa namerava nadaljevati igralsko kariero, zraven pa se \xc5\xa1olati na univerzi.\n_START_SECTION_\nKariera\n_START_PARAGRAPH_\nKirsten Prout je s svojo igralsko kariero za\xc4\x8dela pri desetih letih leta 2000 v televizijski seriji The Linda McCartney Story ter filmu Once Upon a Christmas, nadaljevala pa \xc5\xbee leta 2001 v filmih Mindstorm, The Wedding Dress ter Twice Upon a Christmas._NEWLINE_Leta 2003 je igrala v sedmi sezoni televizijske serije Zvezdna vrata SG-1, leta 2004 v filmu The Love Crimes of Gillian Guess, leta 2005 pa ob Jennifer Garner in Goranu Vi\xc5\xa1nji\xc4\x87u v filmu Elektra._NEWLINE_Leta 2006 je za\xc4\x8dela snemati televizijsko serijo Kyle XY, ki jo je dokon\xc4\x8dala letos, v letih 2007 in 2008 pa je dobila vloge v filmih in televizijskih serijah, kot so Tell Me No Lies in Class Savage._NEWLINE_Leta 2010 v kinematografe prideta \xc5\xa1e dva filma, v katerih igra tudi ona: Mrk (v katerem Kirsten Prout igra vampirko Lucy, film pa je tudi post-producirala) ter Seven Deadly Sins (kjer igra glavno vlogo, Mirando).'